CELEX: 32019R2219
Language: da
Date: 2019-10-24 00:00:00
Title: Rådets forordning (EU) 2019/2219 af 24. oktober 2019 om fordeling af fiskerimuligheder i medfør af protokollen til gennemførelse af fiskeripartnerskabsaftalen mellem Den Demokratiske Republik São Tomé og Príncipe og Det Europæiske Fællesskab

27.12.2019   
               
               
                  DA
               
               
                  Den Europæiske Unions Tidende
               
               
                  L 333/31
               
            
         RÅDETS FORORDNING (EU) 2019/2219
         af 24. oktober 2019
         om fordeling af fiskerimuligheder i medfør af protokollen til gennemførelse af fiskeripartnerskabsaftalen mellem Den Demokratiske Republik São Tomé og Príncipe og Det Europæiske Fællesskab
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 23. juli 2007 vedtog Rådet forordning (EF) nr. 894/2007 (1) om indgåelse af en fiskeripartnerskabsaftale mellem Den Demokratiske Republik São Tomé og Príncipe og Det Europæiske Fællesskab (2) (»aftalen«). Aftalen trådte i kraft den 29. august 2011 og er stadig i kraft.
                  
               
                     (2)
                  
                  
                     Den 18. december 2017 bemyndigede Rådet Kommissionen til at indlede forhandlinger med Den Demokratiske Republik São Tomé og Príncipe (»São Tomé og Príncipe«) med henblik på at indgå en ny protokol til gennemførelse af aftalen.
                  
               
                     (3)
                  
                  
                     Den foregående protokol til aftalen udløb den 22. maj 2018.
                  
               
                     (4)
                  
                  
                     Kommissionen har på Unionens vegne ført forhandlinger om en ny protokol. Som resultat af disse forhandlinger blev den ny protokol paraferet den 17. april 2019.
                  
               
                     (5)
                  
                  
                     I overensstemmelse med Rådets afgørelse (EU) 2019/2218 (3) blev protokollen til gennemførelse af fiskeripartnerskabsaftalen mellem Den Demokratiske Republik São Tomé og Príncipe og Det Europæiske Fællesskab (»protokollen«) undertegnet den 19. december 2019.
                  
               
                     (6)
                  
                  
                     De fiskerimuligheder, der er fastsat i protokollen, bør fordeles mellem medlemsstaterne i protokollens anvendelsesperiode.
                  
               
                     (7)
                  
                  
                     Protokollen vil blive anvendt midlertidigt fra dens undertegnelse for at sikre, at EU-fartøjerne hurtigt kan påbegynde fiskeriet. Denne forordning bør derfor anvendes fra samme dato —
                  
               VEDTAGET DENNE FORORDNING:
         
            Artikel 1
            Fiskerimuligheder
            De fiskerimuligheder, der er fastsat i protokollen til gennemførelse af fiskeripartnerskabsaftalen mellem Den Demokratiske Republik São Tomé og Príncipe og Det Europæiske Fællesskab, fordeles mellem medlemsstaterne som følger:
            
                        a)
                     
                     
                        notfartøjer til tunfiskeri:
                        
                                    Spanien:
                                 
                                 
                                    16
                                 
                                 
                                    fartøjer
                                 
                              
                                    Frankrig:
                                 
                                 
                                    12
                                 
                                 
                                    fartøjer
                                 
                              
                  
                        b)
                     
                     
                        langlinefartøjer med flydeline:
                        
                                    Spanien:
                                 
                                 
                                    5
                                 
                                 
                                    fartøjer
                                 
                              
                                    Portugal:
                                 
                                 
                                    1
                                 
                                 
                                    fartøj
                                 
                              
                  
         
            Artikel 2
            Ikrafttræden og anvendelse
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 19. december 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Luxembourg, den 24. oktober 2019.
            
               
                  På Rådets vegne
               
               A.-K. PEKONEN
               
                  Formand
               
            
         
         
            (1)  Rådets forordning (EF) nr. 894/2007 af 23. juli 2007 om indgåelse af en fiskeripartnerskabsaftale mellem Den Demokratiske Republik São Tomé og Príncipe og Det Europæiske Fællesskab (EUT L 205 af 7.8.2007, s. 35).
         
            (2)  EUT L 205 af 7.8.2007, s. 36.
         
            (3)  Rådets afgørelse (EU) 2019/2218 af 24. oktober 2019 om undertegnelse på Den Europæiske Unions vegne og midlertidig anvendelse af protokollen til gennemførelse af fiskeripartnerskabsaftalen mellem Den Demokratiske Republik São Tomé og Príncipe og Det Europæiske Fællesskab (se side 1 i denne EUT).